open-index/open-wikipedia-markdown huggingface dataset:
Կոտ դ’Իվուարում ՅՈՒՆԵՍԿՕ-ի Համաշխարհային ժառանգության ցանկ

Կոտ դ'Իվուարում ՅՈՒՆԵՍԿՕ-ի Համաշխարհային ժառանգության օբյեկտների ցանկում կա 4 անվանում (2012 թվական), ինչը կազմում է ընդհանուր թվի 0,4 % -ը (2017 թվականին 1073-ից)։

Մեկ օբյեկտ ցանկում ներառված է մշակութային չափանիշներով, իսկ երեքը՝ բնական։ Մաունթ Նիմբայի բնական արգելոցը ներառված է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում, իսկ Տաի ազգային պարկը համարվում է բացառիկ բնական գեղեցկության և գեղագիտական կարևորության վայր։ Բացի այդ, 2012 թվականի դրությամբ, պետության տարածքում 3 օբյեկտներ գտնվում են համաշխարհային ժառանգության թեկնածու օբյեկտների ցանկում։

Կոտ դ'Իվուարը վավերացրել է Համաշխարհային մշակութային և բնական ժառանգության պահպանության կոնվենցիան 1981 թվականի հունվարի 9-ին։ Միևնույն տարում ՅՈՒՆԵՍԿՕ-ի Համաշխարհային ժառանգության հանձնաժողովի 5-րդ նստաշրջանում ընդգրկվեց Կոտ դ'Իվուարի առաջին օբյեկտը։

## Ցանկ
Օբյեկտները դասավորված են համաշխարհային ժառանգության ցանկում դրանց ընդգրկվելու հերթականությամբ։



### Օբյեկտների աշխարհագրական դասավորվածություն



## Նախնական ցանկ
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Կոտ դ'Իվուարի կառավարության կողմից առաջարկվել են որպես թեկնածուներ համաշխարհային ժառանգության ցանկում ընդգրկվելու համար։

## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* Côte d'Ivoire . UNESCO World Heritage Centre.

Կատեգորիա:Համաշխարհային ժառանգություն Աֆրիկայում
Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ-ի Համաշխարհային ժառանգություն
Պարխալի եկեղեցի

**Պարխալի եկեղեցի**, 10-րդ դարի վրաց ուղղափառ եկեղեցի նախկին Էրզրումի վիլայեթի Կիսկիմի գավառակում։ Կառուցվել է Տայքի կյուրոպաղատության գոյության տարիներին՝ Դավիթ Բագրատիոնիի կողմից։

Եկեղեցու անունով էր կոչվում դրա շուրջ ձևավոևված Պարխալ գյուղը, որից ոչ հեռու կար նաև համանուն ամառանոց՝ 4 կմ հյուսիս-արևմուտք, Ճորոխ գետի ձախակողմյան Պարխալ (Բարխալ) վտակի հովտում։ Ներկայումս գտնվում է Թուրքիայի Արդվինի մարզում։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Ծանոթագրություններ

Կատեգորիա:Արդվինի մարզի վրացական վանքեր և եկեղեցիներ
Կատեգորիա:եկեղեցիներ այբբենական կարգով
Կատեգորիա:Թուրքիայի ավերված եկեղեցիներ
Ճալա (Կիսկիմի գավառ)

**Ճալա**, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ քաղաքից 7 կմ արևմուտք, Ճորոխի ավազանի ձախակողմյան վտակ Պարխալ գետի գետաբերանից 17-18 կմ հարավ-արևմուտք, Ճորոխ գետի ձախ ափին։

Բնակչության մասին տեղեկություններ հայտնի չեն։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Յոակիմ Բեկելար

**Յոակիմ Բեկելար** (, ), Վերածննդի դարաշրջանի հարավնիդեռլանդացի նկարիչ։

## Կենսագրություն
Յոակիմ Բեկելար նկարչություն է սովորել իր մորեղբոր` Պիտեր Արտսենի արվեստանոցում։ Այստեղ նա սկսում է իր ստեղծագործական ուղին, որում հատուկ տեղ ունեն նրա ժանրային դրվակիկները խոհանոցում, շուկայում և ինչպես հարիր է յուրաքանչյուր նկարչի յուրահատուկ ձեռագիր այլաբանական բովանդակությամբ։ Բեկելարը նկարել է նաև կրոնական թեմաներով։ Նրա «Չորս տարրեր» տետրապտիխում (այժմ պահվում է Լոնդոնի Ազգային պատհերասրահում), օրինակ, «Ջուր» պատկերը համադրում է գոյություն ունեցող ջրային տարրերը, օրգանիզմներն ու երևույթները, ինչպես նաև` նկարի հետին ֆոնում գտնվող Հիսուս Քրիստոսին` Գեթսեմանի լճի մոտ։ 1560 թվականին Յոակիմ Բեկելարը դարձավ անտվերպենյան միյության անդամ։
Յոակիմ Բեկելարի ստեղծագործական կայնքը մեծ ազդեցություն է ունեցել հյուսիսային Իտալիայի նկարիչների աշխատանքների վրա։

## Ընտրված աշխատանքներ

* Վազք Եգիպտոսում, կտավ, յուղաներկ, 103 × 81 սմ, Ռոկոկ հաուս, Անտվերպեն
* Շուկայական տեսարան, կտավ, յուղաներկ, 113 × 81,5 սմ,Գեղեցիկ արվեստների դպրոց, Բուդապեշտ
* Հիսուսը տանում է խաչը (1562), փայտ, յուղաներկ, 96,5 × 79 սմ, , Արևելյան արվեստի թանգարան, Տոկիո
* Խոզի մորթը (1563), կաղնի, յուղաներկ, 114 × 83 սմ, Վալրաֆ Ռիչարդի անվան թանգարան, Քյոլն
* Շուկայում (1564), փայտ, յուղաներկ, 128 × 166 սմ, Պուշկինի անվան թանգարան, Մոսկվա
* Բանջարեղենային նատյուրմորտ շուկայական առևտրում (1564), կաղնի, յուղաներկ, 114,8 × 170,5 սմ, Ալտե Մայսթերի անվան թանգարան, Կասել
* Առևտուր հավկիթներով (1565), փայտ, յուղաներկ, 126 × 81 սմ, Թագավորական գեղեցիկ արվեստների դպրոց, Անտվերպեն
* Չորս տարեր։ հող (1569), փայտ, յուղաներկ, 158,5 × 215 սմ, Ազգային պատկերասրահ, Լոնդոն
* Չորս տարեր։ ջուր (1569), փայտ, յուղաներկ, 158,5 × 215 սմ, Ազգային պատկերասրահ, Լոնդոն
* Չորս տարեր։ օդ (1570), 157,3 × 215 սմ, Ազգային պատկերասրահ, Լոնդոն
* Չորս տարեր։ կրակ (1570), փայտ, յուղաներկ, 157,5 × 215,5 սմ, Ազգային պատկերասրահ, Լոնդոն
* Խոհարարը սպանված թրչունի հետ (1574), փայտ, յուղաներկ, 112 × 81 սմ, Պատմագեղարվեստական թանգարան, Վիենա
* Վաճառողը թրչնի մսի և սպանված թրչունի հետ, կաղնի, յուղաներկ, 114 × 159 սմ, Հերցոգ Անտոն Ուլրիխի անվան թանգարան, Բրաունշվայգ

## Պատկերասրահ

File:Joachim Beuckelaer - Market woman.jpg|*Շուկա* (1561)
File:Beuckelaer Christ carrying theCross.jpg|*Հիսուսը տանում է խաչը* (1562)
File:Beuckelaer, Joachim - Die Heilung des Lahmen am Teich Bethesda - 1562.jpg|*Կաղերի բուժումը Բեթեսդա ի ավազանում ([[1562]])
File:Joachim Beuckelaer - Slaughtered Pig - WGA2122.jpg|*Խոզի մորթը* ([[1563]])
File:Beuckelaer - The Miraculous Draught of Fishes.jpg|*Ձկների բեռնում* ([[1563]]) 
File:Joachim Beuckelaer - Groentemarkt - 5045 - Royal Museum of Fine Arts Antwerp.jpg|*Շուկայում* ([[1567]])
File:Joachim Beuckelaer - Keukenscène met Christus en de Emmaüsgangers.jpg|*Խոհանոցային տեսարան* ([[1569]])
File:Joachim Beuckelaer - Fish Market.jpg|*Ձկնաշուկա* ([[1569]])
File:Joachim Beuckelaer - Kitchen scene with concert.jpg|*Խոհանոցում* ([[1569]])
File:Joachim Beuckelaer - The Cook - WGA2108.jpg|*Խոհարարուհին'' (1574)


## Ծանոթագրություններ

Կատեգորիա:Հոլանդացի նկարիչներ
Կատեգորիա:Պատմանկարիչներ
Կատեգորիա:Վերածննդի նկարիչներ
Օտտօ Շարմեր

**Կլաուս Օտտո Շարմեր** (, ), Մասաչուսեթսի տեխնոլոգիական ինստիտուտի՝ ՄՏԻ (MIT - Massachusetts Institute of Technology) ավագ դասախոս է, Պեկին քաղաքի Ցինգուա համալսարանի Հազար Տաղանդ Ծրագրի պրոֆեսսոր է  և «Պրեսենսինգ» ինստիտուտի համահիմնադիրն է ։ Նա ղեկավարում է MIT IDEAS միջոլորտային նորարարությունների ծրագիրը, որի նպատակն է աջակցել գործարարության, կառավարության, քաղաքացիական հասարակության շահառուներին կատարել ներդրումներ նորացնելու ամբողջական համակարգը։

## Գործունեություն
Շարմերը հեղինակն է փոփոխությունների կառավարման Յու տեսության մեթոդի և գրքի։ Նա նաև համահեղինակն է «Առաջնորդվելով երևան եկող ապագայով» (Leading from the Emerging Future) գրքի, որտեղ ներկայացված են այսպես կոչված «կապիտալիզմը վերափոխելու ութ ասեղնաբուժության կետերը»։ 2015 թվականին նա համահիմնադրել է MITx u.lab «զանգվածային բաց առցանց դասընթացները», որոնք կոչված են աջակցելու խորքային, հիմնարար փոփոխությունների իրականացմանը, որին մասնակցել են առավել քան 100000 մասնակիցներ ավելի քան 185 երկրներից։ Իր գործընկերների հետ միասին նա մշակել և ներկայացրել է կորպորատիվ հաճախորդների, կրթության վերաիմաստավորման համատեղ ներդրումային ծրագրերի, առողջապահության, գործարարության և բարեկեցության գործընթացների առաջնորդության և կառավարման ծրագրեր։
Օտտո Շարմերը ստացել է ՄՏԻ-ի Ջեյմսոնի գերազանցության մրցանակը (2015), Եվրամիաության «Լեոնարդո կորպորատիվ ուսուցման» մրցանակը  կառավարման գործընթացներում «ՅՈՒ տեսության» ներդրման համար (2016)։ 2017 թվականին ըստ Գլոբալ Գուրու կայքէջի նա աշխարհում զբաղեցրել է ուսուցման ոլորտի երեսուն լավագույնների մեջ առաջին տեղը։ 
[thumb|upright|[Յու տեսություն|Յու տեսության դիագրամ]]

## Հատընտիր հրապարակումներ
* Senge, Peter M.; Scharmer, Claus Otto; Jaworsky, Joseph; Flowers, Betty Sue (2004). Presence: exploring profound change in people, organizations, and society (1st ed.). New York: Currency/Doubleday. ISBN 038551624X. OCLC 61257585.
*	Scharmer, Claus Otto (2016) [2007]. Theory U: leading from the emerging future. A BK business book (2nd ed.). San Francisco: Berrett-Koehler. ISBN 9781626567986. OCLC 944179658.
*	Scharmer, Otto; Käufer, Katrin (2013). Leading from the emerging future: from ego-system to eco-system economies (1st ed.). San Francisco: Berrett- Koehler. ISBN 9781605099262. OCLC 813920439.
* Education is the kindling of a flame: How to reinvent the 21st-century university, https://www.huffingtonpost.com/entry/education-is-the-kindling-of-a-flame-how-to-reinvent_us_5a4ffec5e4b0ee59d41c0a9f

## Ծանոթագրություններ

Կատեգորիա:Տնտեսագետներ
Գվելֆեր և գիբելիններ

**Գվելֆեր և գիբելիններ** (, , , ), XII—XV դարերի ընթացքում համապատասխանաբար` Հռոմի Պապի և Սրբազան Հռոմեական կայսրության աջակցությամբ գործող քաղաքական խմբեր կենտրոնական և հյուսիսային Իտալիայի քաղաքներում։ 12-րդ և 13-րդ դարերում այս երկու կուսակցությունների միջև մրցակցությունը կարևոր դեր է խաղացել միջնադարյան Իտալիայի ներքին քաղաքականության մեջ։ Պապականության և Սրբազան Հռոմեական կայսրության միջև իշխանության համար պայքարը ծագեց 1075 թվականին և ավարտվեց 1122 թ. Որմսի կոնկորդատի ստորագրմամբ։ Սակայն Իտալիայում Գվելֆերի և Գիբելինների միջև բաժանումը շարունակվեց մինչև XV դարը։

## Հակամարտության ծագումը
Գվելֆը (իտելերեն` Guelfo, հոգնակի` Guelfi) Բավարիայի դուքս` Վելֆերի տան իտալերեն ձևն է։ Պատմվում է, որ Վելֆերը օգտագործել են անունը` որպես մարտական կոչ 1140 թ. Վեյնսբերգ ամրոցի պաշարման ժամանակ։ Մինչդեռ նրանց հակառակորդ` Շվաբիայի Հոգենշտաուֆեն տունը, որի ներկայացուցիչն էր Սրբազան Հռոմեական կայսրության կայսր Կոնրադ III–ը, նույն նպատակով օգտագործել է Վիբելինգեն ("Wibellingen") ամրոցի անունը։ Համապատասխանաբար` Վիբելինգենը իտալերեն տառադարձվեց որպես Գիբելին։

Խմբակցությունների անունները հայտնի դարձան Իտալիայում գերմանական կայսր Ֆրիդրիխ Բարբարոսայի իշխանության տարիներին։ Երբ նա կայսերական իշխանությունն ամրապնդելու նպատակով սկսեց իրականացնել ռազմական արշավներ Իտալիայում, նրա աջակիցները սկսեցին անվանվել «գիբելիններ»։ Համապատասխանաբար, Լոմբարդիայի քաղաքները, որոնք պաշտպանում էին սեփական ինքնիշխանությունը և այդ նպատակով դաշնակցում էին Հռոմի պապական իշխանության հետ, հայտնի դարձան որպես «գվելֆեր»։ .

## Հակամարտության կողմերը

## Ծանոթագրություններ

Կատեգորիա:Միջնադարյան Իտալիա
Կատեգորիա:Գվելֆեր և գիբելիններ
Աստղիկ Պետրոսյան

**Աստղիկ Պետրոսի Պետրոսյան** (), խորհրդային մանածագործ։ Սոցիալիստական աշխատանքի հերոս (1960)։ ԽՍՀՄ Գերագույն խորհրդի պատգամավոր։

## Կենսագրություն
Աստղիկ Պետրոսյանը ծնվել է 1913 թվականին Արևմտյան Հայաստանի Վանի վիլայեթի Արտամետ գյուղում, աշխատավոր աղքատ ընտանիքում։ Հայոց ցեղասպանությունից փախած Պետրոսյան ընտանիքը ներգաղթել է Արևելյան Հայաստան։ Աստղիկի ծնողները սովից մահացան, իսկ նրա մասին հոգ էր տանում հորեղբայրը։ Այնուհետև նրանք տեղավորվեցին Դիլիջան քաղաքի մանկատանը։ 1920 թվականին մանկատան երեխաները տեղափոխվեցին Ալեքսանդրապոլ քաղաքի (1924 թվականից Լենինական) ամերիկյան տուն։ Խորհրդային իշխանության հացտատումից հետո Աստղիկի մեծ քույրը գնում է սովորելու, իսկ նա այդ ընթացքում գտնվում էր Սոչիում ապրող հայ ընտանիքի խնամակալության տակ։

1930 թվականին՝ Լո գյուղի միջնակարգ դպրոցն ավարտելուց հետո նա վերադարձավ Լենինական (այժմ՝ Գյումրի)։ Որակավորման դասընթացներ անցելուց հետո Աստղիկը աշխատանքի տեղավորվեց որպես Լենինականի տեքստիլ գործարանի մանածագործ (այսուհետ, Հայկական ՍՍՀ թեթև արդյունաբերության նախարարության Լենինականի բամբակ արտադրողների ասոցիացիա)։ Միաժամանակ նա սովորել է Լենինականի տեքստիլ գործարանի ֆակուլտետում, որից հետո դարձել է կարի գործարանի դերձակ։ 1931 թվականին Պետրոսյանը միացավ Կենտրոնական կոմիտեին (ՀԼԿԵՄ) և դարձավ դրա անդամ։ Նա իր աշխատանքում ցուցաբերում էր մեծ ջանասիրություն։ Աստղիկը օրեցօր ավելացրեց իր ծրագրերը և բարելավեց արտադրանքի որակը։ 1939 թվականին նա միացել է Խորհրդային Միության կոմունիստական կուսակցությանը։

Հայրենական մեծ պատերազմի ժամանակ նա ընտրվեց Լենինականի տեքստիլ արդյունաբերության գործարանային կազմակերպության բյուրոյի անդամ։ Հետպատերազմյան ժամանակաշրջանում  Աստղիկը համակարգված կերպով գերազանցեց պլանավորված պլանները՝  նա 380 մետրի փոխարեն օրական ստանում էր 500 մետր բարձրորակ կտոր։ Աստղիկ Պետրոսյանը նաև ակտիվ հասարակական գործունեություն է ծավալել։ Նա ընտրվել է ԽՍՀՄ Գերագույն խորհրդի 6-րդ ժողովի պատգամավոր։

Աստղիկը մահացել է 1980 թվականին Երևանում։ Թաղվել է Երևանի Նուբարաշենի գերեզմանատանը։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Նուբարաշենի գերեզմանատանը թաղվածներ
Swift (ծրագրավորման լեզու)

**Swift**, ծրագրավորման լեզու՝ Apple ընկերության կողմից։ Ստեղծվել է առաջին հերթին iOS և macOS ծրագրավորողների համար։ Swift֊ը աշխատում է Cocoa և Cocoa Touch ֆրեյմվորքերով և Apple֊ի կողմից ստեղծված բազային համակարգով՝ Objective-C լեզվով գրված։ Swift֊ը մտածվել է որպես ավելի հեշտ ընթերցվող և ծրագրավորողի սխալներն ուղղող լեզու համեմատած Objective-C֊ի։ Swift֊ով գրված ծրագրերն կամպիլացվում են LLVM֊ով, որն ինտեգրված է Xcode 6 և ավելի բարձր տարբերակի ծրագրավորման միջավայրում։ Swift֊ը կարող է ռայնթայմ օգտագործվել Objective-C֊ի հետ, որը հնարավորություն է տալիս ծրագրում համատեղել երկու լեզուների օգտագործումը (ինչպես նաև C լեզվի կիրառությունը)։

## Պատմություն
Apple ընկերության ծրագրերի մշակման ավագ վիցե֊նախագահ Քրեյգ Ֆեդերիգին լեզվի անոնսի ժամանակ հայտարարել է, որ Swift լեզուն եղել է դեռևս NeXT պլատֆորմում (NeXTSTEP օպերացիոն համակարգը արտադրվել է 1989-1995 թվականներին), որն էլ հիմք է հանդիսացել ներկայիս macOS, հետո նաև iOS համակարգի համար։

Լեզվի մշակման վրա աշխատանքը սկսվել է 2010 թվականին Քրիս Լաթների կողմից, ով հանդիսանում էր որպես ծրագրավորման հարթակ ստեղծելու ինստրումենտների մշակման բաժնի պետ և LLVM֊ի մշակողնեղներից մեկը։ Swift֊ը իր մեջ պարունակում է կոնցեպտներ «Objective-C, Rust, Haskell, Ruby, Python, C#, CLU, և շատ այլ լեզուներից»։

2014 թվականի հունիսի 2֊ին WWDC կոնֆերանսում Swift֊ը պաշտոնապես ներկայացվեց, և ընկերությունը տրամադրեց նաև անվճար գիրք լեզուն յուրացնելու համար՝ «iBook Store»֊ում։

Swift 1.0֊ն թողարկվել է 2014 թվականի սեպտեմբերի 9֊ին՝ Xcode 6.0 ծրագրավորման միջավայրով՝ iOS հարթակի համար։

2015 թվականի հունիսին Apple ընկերությունը հայտարարեց Swift 2.0֊ի թողարկման մասին, որն իր հետ բերեց նոր API, լեզվի նոր սինտաքս։

2015 թվականի դեկտեմբերի 3֊ին լույս տեսավ Swift 3.0֊ի թեստային տարբերակը՝ OS X, iOS և Linux օպերացիոն համակարգերի աջակցությամբ, և Apache 2.0 license with a Runtime Library Exception ազատ լիցենզիայով լիցենզավորված։

2010 թվականի ապրիլի 10֊ին Google֊ը հայտարարեց Swift֊ը Android հարթակի համար «առաջին լեզուն» դարձնելու մասին։ Լեզուն բավականին արագ է, որի պատճառով էլ Google֊ը պլանավորում է այն օգտագործել։ Այն կնվազացնի ծրագրերի քանակը, որ ի սկզբանե ստեղծվում են iOS հարթակի համար, և ավելի ուշ Android֊ի։

2017 թվականի սեպտեմբերի 19֊ին թողարկվել է Swift 4.0֊ն։

## Կոդի օրինակներ

```swift
// Փոփոխականներ
var implicitInteger = 70
var implicitDouble = 70.0
var explicitDouble: Double = 70
```



```swift
// Կոնստանտներ
let numberOfApples = 3
let numberOfOranges = 5
let appleSummary = "I have \(numberOfApples) apples."
let fruitSummary = "I have \(numberOfApples + numberOfOranges) pieces of fruit."
```



```swift
print("Hello, world")

let people = ["Anna": 67, "Beto": 8, "Jack": 33, "Sam": 25]
for (name, age) in people {
    print("\(name) is \(age) years old.")
}
```


## Ծանոթագրություններ

## Արտաքին հղումներ
* Apple կայքում լեզվի նկարագրությունը
* լեզվի պաշտոնական բլոգը
* լեզվի պաշտոնական կայք

Կատեգորիա:Ծրագրավորման լեզուներ
I Took a Pill in Ibiza

**«I Took a Pill in Ibiza»**, ամերիկացի երգիչ և կոմպոզիտոր Մայք Պոզների երգը, որ թողարկվել է նրա At Night, Alone. երկրորդ ալբոմում Island լեյբլի կողմից։ 2015 թվականի հուլիսի 24-ին թողարկվել է բնօրինակ կիթառային տարբերակի ռեմիքսը նորվեգացի SeeB դուետի կողմից և հրատարակվել ԱՄՆ-ում որպես առաջին սինգլ։  Երգը գրել է Մայք Պոզները, պրոդյուսերներն են՝ Մայք Պոզները, Martin Terefe, SeeB: Այն ներկայացվել է «Գրեմմի» մրցանակի *տարվա լավագույն երգ* անվանակարգում։

## Առևտրային հաջողություններ
Երգն զբաղեցրել է № 4 հորիզոնականը Billboard Hot 100 հիթ-շքերթում։ «I Took a Pill in Ibiza» երգը նաև հասել է № 1 հորիզոնականին Dance/Mix Show Airplay և Mainstream Top 40 (Pop Songs) հիթ-շքերթներում։

## Երաժշտական տեսահոլովակ
Երգի տեսահոլովակը թողարկվել է 2016 թվականի  փետրվարի 26-ին «Vevo» ալիքով։

## Արձագանքներ
Billboard ամսագիրը «I Took a Pill in Ibiza» երգը տեղադրել է իր «100 Best Pop Songs of 2016» ցանկի 30-րդ հորիզոնականում։ Այն ընդգրկվել է նաև Billboard-ի վարկածով 2016 թվականին ԱՄՆ լավագույն սինգլների վերջնական ցանկում (№ 15):

## Մրցանակներ և անվանակարգեր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկում

## Ծանոթագրություններ

## Արտաքին հղումներ
* 
* 
* 

Կատեգորիա:2015 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր թմրանյութերի մասին
Թանգարան բաց երկնքի տակ

250px|մինի|Բաց երկնքի տակ թանգարանի փողոց Դանիայում (Den Gamle By)
**Թանգարան բաց երկնքի տակ**, առավել լայն նշանակությամբ ցանկացած թանգարան, որի նմուշների ցուցադրումը կազմակերպվում է շինությունից դուրս։ Թանգարանի այս տեսակին են պատկանում քանդակների այգիները, մանրակերտների այգիները, տեխնիկական բազմաթիվ թանգարաններ, մասնավորապես ավիացիայի, ռազմական տեխնիկայի, տրանսպորտի թանգարանները։

## Պատմություն
Առավել նեղ իմաստով բաց երկնքի տակ թանգարան են կոչվում այն թանգարանները, որոնցում ցուցադրվում են ճարտարապետական կառույցների օրինակներ։ Շատ թանգարաններում կազմակերպվում են անցյալի համալիր կոնստրուկցիաներ, որտեղ պատմական շինությունները ոչ միայն պարզապես առանձին ցուցանմուշներ են, այլ ձևավորում են փոխկապակցված համալիր։ Այդպիսով, այցելուները հնարավորություն են ստանում լինելու անցյալի վերաձևավորված բնակավայրում` ընդհանուր պատկերացում կազմելով համապատասխան երկրի կամ տեղանքի պատմության ու ազգագրության մասին։

Բաց երկնքի տակ թանգարան ձևավորելու միտքը վերաբերում է 1790-ական թվականներին։ Դրա առաջին կողմնակիցը եղել է շվեյցարացի մտածող Չարլզ դե Բենսեթենը` Դանիայի Ֆրեդերիկսբորգ ամրոցում կազմակերպելով գյուղական տարազի ցուցահանդես։ Նա կարծում էր, որ գյուղացիական ավանդական տները պետք է պահպանվեն, սակայն այդ գաղափարի համախոհներ շատ չեն գտնվում։

Վերջերս միտում է նկատվում բաց երկնքի տակ թանգարանների ձևաչափով վերականգնելու ավանդական արհեստները և գործունեության տեսակները, օրինակ` ջրաղացպանի, կտավագործի, բրուտի, դարբնի, հյուսնի, գինեգործի և այլ զբաղմունքների տեսակները։ Երբեմն նույնիսկ այցելուներին առաջարկվում է հատուկ մասնագետի հսկողությամբ փորձել սեփական ուժերը։ Որոշ արհեստներ առանձին դեպքերում վերածվում են թանգարանների, օրինակ` չեխական *Botanicus* ընկերությունը մասնագիտանում է կոսմետիկ միջոցների արտադրության մեջ` հիմնվելով հին, երբեմն միջնադարյան եղանակների ու տեխնոլոգիաների վրա, և երկրում ու նույնիսկ նրա սահմաններից դուրս ունի խանութների զարգացած ցանց։

Որոշ թանգարաններում որպես ճարտարապետական լրացում վերականգնում են նախկինի տրանսպորտը։ Այսպես` հոլանդական Արնհեմ քաղաքի բաց երկնքի տակ թանգարանում գործում է տրամվայի պատմական գիծ, իսկ Մեծ Բրիտանիայի Դադլի շրջանի *Black Country Living* թանգարանում, բացի պատմական տրամվայից, գործում է նաև պատմական տրոլեյբուս։

Բաց երկնքի տակ թանգարաններում պատմական տրանսպորտը կարող է կատարել ոչ միայն գործող ցուցանմուշի դեր, այլև տրանսպորտային գործնական դեր, քանի որ նման թանգարանների տարածքը կարող է բավական մեծ լինել։

Գոյություն ունեն բաց երկնքի տակ թանգարաններ, որոնք ներկայացնում են պատմական տարբեր ժամանակաշրջաններ` սկսած նախնադարյան մարդու շրջանից մինչև 20-րդ դարասկզբի արհեստագործական գյուղեր։

Բաց երկնքի տակ թանգարաններից առաջիններից մեկն էր 1891 թվականին բացված *Սկանսեն* թանգարանը Շվեդիայի մայրաքաղաք Ստոկհոլմի Յուրգորդեն կղզում, ինչի հետ կապված` նրա անունը հասարակ անվան նշանակություն է ձեռք բերել եվրոպական շատ լեզուներում։

## Տես նաև
* Պատմական վերակառուցում

## Ծանոթագրություններ

## Գրականություն
* *Վ. Գ. Շմելյով*, Թանգարաններ բաց երկնքի տակ. ստեղծման ու զարգացման պատմության ակնարկներ — К., 1983. — 119 с.

## Արտաքին հղումներ
* Բաց երկնքի տակ թանգարանները Եվրոպայում 

Կատեգորիա:Արհեստավորներ
Կատեգորիա:Թանգարաններ բաց երկնքի տակ
Կատեգորիա:Պատմական վերակառուցում
Մաջեստիք (Բրոդվեյ)

**Մաջեստիք** (; ), բրոդվեյան թատրոն, գտնվում է Նյու Յորքի Մանհեթեն վարչական միավորի թատերական թաղամասում (ԱՄՆ)։ Այն Բրոդվեյի ամենաընդարձակ թատրոններից մեկն է (տեղավորում է 1645 հանդիսական)։ Մաջեստիք թատրոնում ավանդաբար ցուցադրվում են երաժշտական նշանակալի ներկայացումներ, որոնցից են «Կարուսել» (1945), «Խաղաղ օվկիանոսի հարավային ափը» (1949), «Երաժիշտը» (1957), «Կամելոտ» (1960) բեմադրությունները։ Թատրոնը նաև երկրորդ տուն է դարձել 42-րդ փողոց, և երրորդ` «1776» մյուզիքլների համար։
1988 թվականի հունվարի 26-ից թատրոնում ցուցադրվում է Օպերայի ուրվականը մյուզիքլը։ 2014 թվականի հոկտեմբերի 24-ի տվյալներով այն ցուցադրվել է 11.113 անգամ և ցուցադրվում է անընդմեջ 27 տարի. դրանով այն դարձել Բրոդվեյի պատմության մեջ ամենաերկար ցուցադրված ներկայացումը։

## Պատմություն
«The Majestic Theatre»-ը կառուցել է «The Chanin Brothers» կազմակերպությունը` ըստ ճարտարապետ Հերբերտ Կրապի նախագծի որպես ժամանցային համալիրի մի մաս, որի մեջ մտնում էին «Ջոն Գոլդեն», «Բեռնարդ Բ. Ջեքոբս» թատրոններն ու «The Milford Plaza» հյուրանոցը։ Թատրոնը բացվել է 1927 թվականի մարտի 28-ին, «Rufus LeMaire's Affairs» մյուզիքլի առաջնախաղով։  
1930 թվականին, մեծ դեպրեսիայի տարիներին թատրոնը գնվել են Շուբերտ եղբայրների կողմից և այժմ հանդիսանում է «The Shubert Organization»-ի սեփականությունը։ 1987 թվականին «The Majestic Theatre»-ը ներառվել է ԱՄՆ-ի պատմական վայրերի ազգային գրանցամատյանի մեջ` որպես պատմության և ճարտարապետության հուշարձան։
2013 թվականի վերջին ամբողջական շաբաթվա ընթացքում Օպերայի ուրվականը մյուզիքլը, որ թատրոնում ցուցադրվում է 1988 թվականի հունվարի 26-ից, ռեկորդային դիտումներ է ապահովել։ Ներկայացման 9 բեմադրությունից հավաքվել է $1 843 296` գերազանցելով նախորդ շաբաթական ռեկորդը, որը գրանցվել էր 2011 թվականի հունվարի 2-ին ($1 390 530):

## Թատրոնի հիմնական բեմադրություններ
* 1927. «Նամակ», «Ռիո Ռիտա»
* 1931. «Ուղղակի Սայմըն», «Արքայազն ուսանողը»
* 1933. «Ներեցեք իմ անգլերենի համար»
* 1936. «Մատների վրա»
* 1937. «Զինված երեխաները»
* 1941. «Hellzapoppin»
* 1945. «Կարուսել»
* 1947. «Ինձ պարոն կոչեք», «Ալեգրո»
* 1949. «Խաղաղ օվկիանոսի հարավային ափը»
* 1953. «Ես և Ջուլիետը»
* 1954. «Ծովի միջով», «Ֆաննի»
* 1956. «Հաջողված որս»
* 1957. «Երաժիշտը»
* 1960. «Կամելոտ»
* 1963. «Ընկեր», «Թեժ կետ», «Ջենի»
* 1964. «Բոլոր նրանց, ովքեր կարողանում են սուլել», «Ոսկե տղան»
* 1966. «Զվարճալի աղջնակը», «Նախաճաշ Տիֆանիի հետ»
* 1967. «Ջութակահարը տանիքում»
* 1970. «Նրբագեղ կանայք, հաճելի տղամարդիկ»
* 1972. «Հոգյակը»
* 1973. «Գիշերային սերենադ»
* 1974. «Մաքն ու Մեյբըլը»
* 1975. «Վիզ»
* 1977. «Օրենք»
* 1978. «Հոկտեմբերի առաջին երկուշաբթին», «Պարահրապարակ»
* 1979. «Ես հիշում եմ մայրիկին», «Ամենաերջանիկ տղան»
* 1981. «42-րդ փողոց»
* 1988. «Օպերայի ուրվականը» (*ընթացիկ*)

## Ծանոթագրություններ

## Գրականություն
*  *Broadway Theatres: History and Architecture* — New York: Dover Publications, 1999. ISBN 0-486-40244-4

## Արտաքին հղումներ
* Թատրոնի պաշտոնական կայք 
* Թատրոնի էջը Internet Broadway Database կայքում 
* New York Theatre Guide 

Կատեգորիա:Նյու Յորքի թատրոններ
Դերսիմի կոտորած

**Դերսիմի կոտորած**, իրադարձություն, որ տեղի է ունեցել Թուրքիայի Թունջելիի մարզում 1937 և 1938 թվականներին, Դերսիմի ապստամբությունից անմիջապես հետո, Թուրքիայի զինված ուժերը ամենադաժան կերպով ճնշել են ապստամբությունը, կազմակերպելով զանգվածային ջարդեր և էթնիկ մաքրում տեղական բնակչության շրջանում՝ հիմնականում ալևի քրդեր և զազաներ, նաև կրոնափոխ և ձուլված հայեր։ Արդյունքում տարբեր տվյալներով սպանվել է 13,606 մինչև 70,000 քաղաքացիական բնակչության։

2011 թվականի նոյեմբերի 23-ին Թուրքիայի վարչապետ Էրդողանը հրապարակային ներողություն է խնդրել Դերսիմի կոտորածի համար՝ անվանելով այն Թուրքիայի պատմության ամենից ողբերգական էջերից մեկը։ Սակայն իր խոսքում Էրդողանը փորձել է արդարացնել Թուրքիայի ղեկավարությունը՝ դնելով սպանդի պատասխանատվության ողջ մեղքը, որքան էլ տարօրինակ է, Դերսիմում ապրող հայերի վրա, բառացի ասելով, որ հայերը գրավել են ամբողջ առևտուրը Դերսիմում և Աթաթուրքը ստիպված էր «դաս տալ հայերին», ինչպես նաև «մի քիչ չափն անցել են» և հայերից բացի նաև զազաներն են տուժել։ Նման «ներողությունը» ոչ մի քննադատության չի դիմանում և ավելի շուտ նպատակ ուներ տրամադրել զազաներին հայերի դեմ, ինչպես նաև արդարացնել թուրքական քաղաքականությունը։  Այս «ներողությունը» վրդովմուքնի ալիք է բարձրացրել Թուրքիայում, առաջին հերթին Դերսիմի բնակիչների շրջանում, որոնց մեծ մասը ազգակցական կապեր ունեն հայերի հետ և հայերի հետ միասին էլ տուժել են թուրքական իշխանությունների կազմակերպած ոճրագործությունից։

## Դերսիմի ապստամբությունը
[մինի|Գվարդիական գնդի հրամանատար Իսմայիլ Թեքչեն և [Մուստաֆա Քեմալ Աթաթուրքը Թունջելիում, 1937 թվական]]
[մինի|Դերսիմի տեղաբնակները, [1938|1938 թվական]]
մինի|Թուրք զինվորները գերեվարել են տեղի կանանց և երեխաներին, 1938 թվական

## Տես նաև՝
* Հայոց ցեղասպանություն
* Ասորիների ցեղասպանություն
* Պոնտոսի հույների ցեղասպանությունը
* Քրդերը Թուրքիայում

## Ծանոթագրություններ

## Արտաքին հղումներ
* Դերսիմ — 70 տարի անց (չաշխատող հղում&nbsp;— ''պատմություն'',&nbsp;''կրկնօրինակ'')(անգլերեն)
* Դերսիմը Թուրքիայի ցեղասպանության ցուցակում (անգլերեն)

## Գրականություն

Կատեգորիա:Թուրքիայի պատմություն
Կատեգորիա:Մուսթաֆա Քեմալ Աթաթուրք
Կատեգորիա:Քրդերը Թուրքիայում
Անգլիական նախաճաշի թեյ

մինի|Անգլիական նախաճաշի թեյ
**Անգլիական նախաճաշի թեյը**` ծագմամբ Ասսամից, Ցեյլոնից և Քենիայից, համարվում է ավանդական խառնուրդ։ Դա Բրիտանական թեյի մշակույթի ամենատարածված տեսակներից է։ Անգլիական նախաճաշի թեյը սև թեյի խառնուրդ է, այն սովորաբար նկարագրում են որպես լիարժեք, առանձգական հարուստ, որը խառնվում է կաթի և շաքարի հետ։ Այս ձևը ավանդաբար ասոցացնում են առողջարար անգլիական նախաճաշի հետ:Սև թեյերի խառնուրդի մեջ ներառված տեսակները տարբեր են, կան Ասսամական, Ցեյլոնական և Քենիական թեյեր` որոնք գերակշռում են, և Քիմունը, որը սովորաբար պարունակում է ավելի թանկարժեք խառնուրդներ։ Անգլիական նախաճաշի թեյի հասարակ բռենդներից են` Թուինինգսը, Դիլմահը, Թեյլոռսը` Հառոգեյթից, Ահմադը  և Թիթլին։

### Ծագումը
մինի|
Ծագման հետ կապված կարծիքները տարբեր են։ Նախաճաշի ժամանակ սև թեյ խմելը իսկապես բրիտանական  սովորույթ է։ Գործնականում անգլիական նախաճաշի թեյի խառնուրդը կարծես թե  առաջացել է ոչ թե Անգլիայում՝ այլ Ամերիկայում, հեռավոր գաղութային ժամանակներում։ Լրացուցիչ նշվում է (հղում կատարելով ժամանակաշրջանի «Առևտուր» հոդվածին) խառնուրդի արտադրման տարեթիվն է 1843 թվականը, Նյու Յորք քաղաքը և  Ռիչարդ Դեյվիս անունով մի թեյ վաճառող։ Դևիսը` ով անգլիացի ներգաղթյալ էր, հիմնականում թեյի վաճառքը  սկսեց  Կոնգոյում, որից հետ մի փոքր ավելացրեց ծավալները դեպի  Պակո և Պուշունգ։ Այն վաճառվում էր 1 ֆունտ և 50 սենտով, իսկ մյուսները  հաջողությամբ կրկնորինակում էին նրան, որն էլ  օգնեց թեյի անվան ավելի լավ տարածմանը։ Ծագման տեղանքը գտնելու համար իրականցված հետազոտությունները ձախողման մատնվեցին, սակայն  նմանատիպ մի պատմություն տպագրվել է 1876 թվականին Դեյլի Ալթա Կալիֆորնիայում, Նյու Յորքյան առևտրային ամսագրում, որտեղ դրա ծագման տարեթիվ է նշվում 1844 թվականը։ 1884 թվականին Ամերիկյան հրատարակչությունը նշեց, որ Բոհեա թեյեը հայտնի է որպես Անգլիական նախաճաշի թեյ, դրանից հետո կազմակերպվեց թեյերի տեղափոխումը դեպի Անգլիա։ Թեյի` Մեծ Բրիտանիայում հայտնվելուց հետո այն սկզբնավորվեց նաև Շոտլանդիայում 1982 թվականին։ Որտեղ այն պարզապես հայտնի էր որպես Նախաճաշի թեյ։ Այն մեծ մասամբ հանրածանոթ է դարձել Վիկտորիա թագուհու շնորհիվ, Բալմորալ ամրոցում  փորձելուց հետո, նա վերադարձավ մեծ թեյի պաշարով, որն էլ հետագայում ձեռք բերեց «Անգլիական» նախածանցը։

## Ծանոթագրություններ

Կատեգորիա:Թեյ
Կատեգորիա:Միացյալ Թագավորության մշակույթ
Պասքալիս III (հակապապ)

**Պասքալիս III** (, ), Հռոմի Կաթոլիկ եկեղեցու հակապապ, որը ծառայել է 1164-1168 թվականներին, Ալեքսանդր III պապի կառավարության օրոք։

## Կենսագրություն
Նրա իրական անունը Գվիդոն Կրեմա էր. նա կարդինալ Ջովաննի դա Կրեմայի եղբորորդին էր։ 1159-ին նա միացավ Վիկտոր IV հակապապին և սինոդներ կազմակերպեց Անգլիայում և Ֆրանսիայում` հօգուտ հակապապի։ Ալեքսանդր III պապը արգելեց նրան։ 1164 թվականին Վիկտոր IV-ը մահացավ։ Քիչ թվով կարդինալներ, որոնք ենթարկվում էին Վիկտոր IV-ին, կրկին հանդիպեցին Լուկայում, որպեսզի ընտրեին հաջորդ պապին։ Գվիդոնն ընտրվեց որպես իրավահաջորդ, վերցրեց Պասկալ III անունը և օծվեց եպիսկոպոս Հենրի II Լիզի կողմից։ Նոր պապը հաստատվեց Վիտերբոյում և հաջողությամբ կանխում էր օրինական քահանայապետերի Հռոմ հասնելը։ Այնուամենայնիվ, նա շուտով հեռացավ Հռոմից, 1165-ին զիջելով Ալեքսանդր III-ին։

Ֆրիդրիխ I Շիկամորուսից ավելի մեծ աջակցություն ստանալու համար, Աախենում, 1165 թվականի տոնակատարության ժամանակ Պասքալիս Կառլոս Մեծ կանոնականացրեց Կառլոս Մեծին։ Պասքալիսը շուտով կորցնում է Բուրգունդիի աջակցությունը, սակայն կայսրը Գերմանիայում հեղափոխություն է անում և սկսում համագործակցել Հենրիի II-ի հետ։

Անհանգստացած է այն բանից, որ Ալեքսանդր III-ը մտադիր է դաշինք կնքել բյուզանդական կայսր Մանուել I-ի հետ, 1166 թվականի հոկտեմբերին Ֆրիդրիխ I Շիկամորուսը սկսեց իր չորրորդ իտալական քարոզարշավը, հույս ունենալով նաև ապահովել Պասքալիս III- ի պահանջը և նրա կնոջ Բեատրիսի թագադրումը՝ որպես Սուրբ Հռոմեական կայսրուհի։ 1167 թվականին Ֆրիդրիխը սկսեց պաշտպանել Անկոնային, որը ճանաչեց Մանուելի հեղինակությունը։ Միևնույն ժամանակ, նրա զորքերը հսկայական հաղթանակ տարան հռոմեացիների դեմ, Մոնտե Պորցիոյի ճակատամարտում Այս հաղթանակով ոգևորվելով Ֆրիդրիխը բարձրացրեց Անկոնայի պաշարումը և շտապեց Հռոմ։ Քանի որ Պասքալիսին աջակցում էր կայսերական բանակ, 1167 թվականի հուլիսի 22-ին Սուրբ Պետրոսի տաճարում նա գահ է բարձրանում, իսկ Ալեքսանդր III-ը փախչում է։ Հաջորդ օրը՝ հուլիսի 30-ին, Ֆրիդրիխը երկրորդ անգամ թագադրվում է Պասքալիս IIIի կողմից։ Երկու օր անց Պասքալիսը նաև թագադրում է Բեատրիսին։ Ցավոք, Ֆրիդրիխի գահակալումը դադարում է համաճարակի (մալարիայի կամ ժանտախտի) անսպասելի բռնկման հետևանքով, որը սպառնում էր ոչնչացնել կայսերական բանակը, և կայսրը ետ է վերադառնում Գերմանիա։ Առանց կայսեր աջակցության Պասքալիսը ամրանում է Տիբեր գետի աջ ափին, որտեղ նա մահանում է քաղցկեղից` սեպտեմբերի 20-ին, 1168 թվականին։ Նրան հաջորդել է Կալիստոս III հակապապը։

Կաթոլիկ եկեղեցին երբեք չճանաչեց Կառլոս Մեծի կանոնականացումը, քանի որ Պասքալիս III-ը հակապապ էր։ 1179 թվականին Լաթերանի երրորդ խորհուրդը չեղյալ է հայտարարել իր բոլոր արարողությունները, ներառյալ կանոնականացումը։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
* 
* 
* 

Կատեգորիա:Քաղցկեղից մահացածներ
Բարբարա Մոգաե

**Բարբարա Մոգաե**  (, ծննդյան անունը՝ Բարբարա Գեմմա Մոդիսե, ), բոտսվանացի հասարակական և քաղաքական գործիչ։ 1998-2008 թվականներին եղել է Բոտսվանայի Առաջին տիկինը։

## Կենսագրություն
Բարբարա Մոգաեն 1968 թվականին ամուսնացել է Ֆեստուս Մոգաեի հետ։ Զույգն ունի երեք դուստր, որոնք ծնվել են 1969-1987 թվականներին՝ Խեդզան, Նամետսոն և Բոիկաեգոն։

### Առաջին տիկին
Բարբարա Մոգաեն Բոտսվանայի Առաջին տիկին է եղել 1998 թվականից մինչև 2008 թվականը։ Նա շարունակում է համարվել առաջին տիկին, քանի որ Բոստվանայի նախագահ Յան Կհաման ամուրի է։

### Պարգևներ
2016 թվականի սեպտեմբերի 29-ին նախագահ Յան Կհամայի կողմից արժանացել է Ոսկե հոբելյան նախագահական պատվո շքանշանի որպես «Բոստվանան կառուցողներից» մեկը։ Այս մրցանակին են արժանացել նաև նրա ամուսինը՝ Ֆեստուս Մոգաեն, հետմահու՝ նախկին Առաջին տիկին Ռութ Ուիլյամս Կհաման և Գլեդիս Օլեբիլ Մասիրեն, նախկին հանգուցյալ նախագահ Սերետսե Կհաման, նախկին նախագահ Կվետ Մասիրեի և երկրի առաջին, հետանկախ խորհրդարանի 28 անդամները։

## Ծանոթագրություններ

Կատեգորիա:Բոտսվանայի առաջին տիկնայք
Կատեգորիա:Հասարակական գործիչներ
Կատեգորիա:Քաղաքական գործիչներ
Gold

«**Gold**»,  ամերիկյան Kiiara-ի դեբյուտային սինգլը, որ թողարկվել է 2015 թվականի հոկտեմբեր 26-ին Atlantic Records լեյբլի կողմից։ Երգը հասել է 52-րդ հորիզոնականին Billboard Hot 100-ում։ Սինգլի ռեմիքսը ձայնագրվել է երգչուհի Լիլ Ուեյնի մասնակցությամբ 2016 թվականի նոյեմբերի 18-ին։

## Երգի մասին տեղեկություններ
«Musicnotes.com» կայքում ասվում է, որ երաժշտությունն ունի չափավոր ռիթմ րոպեում 84-88 հարվածով։

## Ընդհանուր տեղեկություններ
*Renovned of Sound* կայքում երգի մասին գրված է, թե «սա էլեկտրոփոփ և տրեպ երաժշտական ժանրերի խառնուրդ է»։ Կարլ Ուիլոտը Idolator-ի ասել է, թե երգչուհի Kiiara-ն մի քիչ նման է երգչուհիներ Էլլի Գոլդինգին ու Լորդին։ Նա նաև ասել է, թե նրան բախտը բերել է պրոդյուսեր Ֆելիքս Շոուի հետ, որն իր հերթին կարողացել է երգը դարձնել ռիթմիկ ու պարային։

Billboard ամսագիրը «Gold» երգն ընդգրկել է իր կազմած հարյուր երգերի 69-րդ հորիզոնականում՝ այն համարելով 2016 թվականի լավագույն փոփ երգերից մեկը։

## Զանգվածային մշակույթի մեջ
Երգը կարելի է լսել «Իշխանություն գիշերային քաղաքում», «Կուանտիկո», «Geordie Shore», «Ռիվերդեյլ» ու «Հետախուզման մեջ» ֆիլմերում և հեռուստասերիալներւմ։ Այն հնչում է նաև «Snatched» ֆիլմում։ Երգը Soundtrack է NBA 2K17 սպորտային խաղի սաունդթրեքն է։

## Հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*
You’re the Best Thing About Me

**«You’re the Best Thing About Me»**, իռլանդական U2 ռոք խմբի Songs of Experience տասնչորսերորդ ստուդիական ալբոմի առաջին սինգլը, որ թողարկվել է 2017 թվականի դեկտեմբերի 1-ին։

## Պատմություն
Երգն ստեղծվել է 2016 թվականի օգոստոսին U2 խմբի և նորվեգացի դիջեյ Kygo-ի համագործակցության արդյունքում, որն էլ կատարել է այն Cloud 9 փառատոնում իր ելույթի ընթացքում։ Երգը հիշատակվել է *[[Mojo]]* ամսագրի 2017 թվականի ապրիլյան համարում որպես *Songs of Experience* ալբոմի հնարավոր սինգլ, թեև անվանումը ներկայացվել է փոքր-ինչ այլ կերպ։

## Թողարկում
2017 թվականի օգոստոսի 29-ին հաստատվել է, որ երգը կլինի *Songs of Experience* ալբոմի առաջին սինգլը։ Այն թողարկվել է սեպտեմբերի 6-ին։ Սեպտեմբերի 7-ին խումբը կատարել է երգը *[[The Tonight Show Starring Jimmy Fallon]]* հեռուստաշոուում, իսկ երեք օր անց՝ Ինդիանապոլիսում կայացած համերգի ժամանակ՝ Joshua Tree Tour 2017 համերգային շրջագայության շրջանակներում։ Երգը դարձել է խմբի 42-րդ թրեքը, որ ընդգրկվել է ամերիկյան Alternative Songs հիթ-շքերթում՝ գերազանցելով իր իսկ ռեկորդն այդ հիթ-շքերթում։ Այն նաև դարձել է խմբի 27-րդ երգը Adult Alternative Songs հիթ-շքերթում, ինչը երկրորդ ցուցանիշն է պատմության մեջ։

Սեպտեմբերի 15-ին թողարկվելէ  երգի ռեմիքը Kygo-ի կատարմամբ։

## Երաժշտական տեսահոլովակ
Երգի տեսահոլովակը նկարահանվել է Ամստերդամում խմբի համերգի ժամանակ, որը տեղի է ունեցել 2017 թվականի հուլիսին Joshua Tree Tour 2017 համերգային շրջագայության շրջանակներում։

## Ձայնագրության մասնակիցներ
Աղբյուրը։ Tidal
;U2
* Բոնո — վոկալ, հեղինակ
* Էջ — կիթառ, բեք վոկալ, հեղինակ
* Ադամ Քլեյտոն — բաս կիթառ, հեղինակ
* Լարի Մալեն — հարվածային գործիքներ, պերկուսիա, հեղինակ
;Պրոդյուսերներ
* Jacknife Lee
* Սթիվ Լիլիուայթ
* Ռայան Թեդեր

## Հիթ-շքերթներ

## Թողարկման ժամանակագրություն

## Ծանոթագրություններ

## Արտաքին հղումներ
* 

Կատեգորիա:2017 երգեր
Արգամ Հարությունյան

**Արգամ Սերգեյի Հարությունյան (Շոշի Ագո)** (), Արցախյան պատերազմի մասնակից։ ԼՂՀ «Մարտական խաչ» 1-ին աստիճանի շքանշանակիր, «Շուշիի ազատագրման» մեդալակիր։ Հայ Հեղափոխական Դաշնակցություն կուսակցության անդամ։

## Կենսագրություն
Արգամ Հարությունյանը ծնվել է 1968 թվականին Լեռնային Ղարաբաղի ինքնավար մարզի Ասկերանի շրջանի Շոշ գյուղում։ Սովորել է Շոշի միջնակարգ դպրոցում այնուհետև Չարենցավանում ընդունվում է պրոֆտեխ ուսումնարան, վերջինիս հետ մեկտեղ աշխատում էր մեքենայաշինարարական գործարանում։ 1986-1988 թթ ծառայել է Խարհրդային Միության հատուկ նշանակության դեսանտային զորքերում։ 1990 թ իր գլխավորությանբ կազմավորվում է Շոշի պարտիզանական ջոկատը, 1992 թ Շոշի և շրջակա գյուղերի՝ Քարինտակ. Մխիթարաշեն, Ձանախչի, Գոմել, Վերին Սզնեք, Ներքին Սզնեք, Կարմիրգյուղ կամավորական ջոկատներից կազմավորվեց «Բեկու»՝ 1-ին վաշտը, որի համահրամանատարներն էին ինքը և Ա. Մարգարյանը։ Այնուհետև կազմավորվում է Կենտրոնական՝ Ասկերանի ՊՇ գումարտակը, որի շտաբի պետ է նշանակվում Շոշի Ագոն։ 1994 թ մարտի 8-ին ծառայողական պարտքը կատարելիս ֆիզուլու դիրքեր տանող ճանապարհներից մեկի վրա արկի պայթյունից զոհվեցին Արգամ Հարությունյանը և իր երկու ծառայակից ընկերները։

Ամուսնացած էր, ուներ մեկ երեխա՝ Սերգեյ Արգամի Հարությունյանը։

## Մարտական ուղին
1990-1992 թթ Շոշի ինքնապաշտպանական մարտեր՝ որպես Շոշի ջոկատի հրամանատար,

1992-1994 թթ, Հադրութի (Տող, Ծամձոր, Սարինշեն), Ասկերանի (Դահրավ,  Խոջալու,  Ասկերան,  Նախիջևանիկ), Շուշիի (Քարինտակ, Շուշիի), Քաշաթաղի («Մարդասիրական միջանցք»), Մարտակերտի  (Ումուդլու, Սարսանգի հիդրոհանգույց, Կուսապատ, «Պուշկինյալ» բարձունք), Քարվաճառի (Օմարի լեռնանցք), Աղդամի (Խըդրլու, Չախուրմահլա, Շելլի, Կասումլու, Ղարադաղլու, Փոլադլու, Աղդամ),  Կուբաթլուի, Ջաբրայիլի, Զանգելանի, Ֆիզուլիի շրջանների, Բերդաձորի ենթաշրջանի ինքնապաշտպանական և ազատագրական մարտերին՝ որպես  1-ին վաշտի հրամանատար, Կենտրոնական ՊՇ շտաբի պետ։

## Պետական պարգևներ
Արգամ Սերգեյի Հարությունյանը հետմահու պարգևատրվել է ԼՂՀ «Մարտական խաչ» 1-ին աստիճանի շքանշանով, « Շուշիի Ազատագրման» համար մեդալով։

## Արտաքին հղումներ
* Վավերագրական ֆիլմ «Նվիրյալները. Արգամ Հարությունյան (Շոշի Ագո)»
* Մարտի 8-ը Շոշի Ագոյի՝ Արգամ Հարությունյանի հիշատակի օրն է

## Ծանոթագրությունների ցանկ

Կատեգորիա:Արցախյան պատերազմի մասնակիցներ հայկական կողմից
Կատեգորիա:ՀՅԴ անդամներ
Հաճավ

**Հաճավը**, նախկին գյուղ Արցախի Հանրապետության Շահումյանի շրջանի արևմտյան մասում։ Այն գտնվում է Քարվաճառ քաղաքից 3,5 կիլոմետր դեպի հյուսիս։ Ադրբեջանական տիրապետությունից գյուղն ազատագրվել է 1993 թվականի գարնանը։

## Ընդհանուր տեղեկություններ
Հաճավ գյուղը գտնվում է ծովի մակերևույթից 1690-1820 մետր բարձրության վրա, իսկ շրջկենտրոն Քարվաճառից հեռավորությունը 3,5 կիլոմետր է։ 
Հաճավը շրջանի առանձնահատուկ գյուղերից է, որը չնայած միջնադարում է կառուցվել, բայց մինչև այսօր այն պահպանում է իր հատակագծային առանձնահատկությունները։ Գյուղը շրջապատող բնությունն աչքի է ընկնում լեռներով, փողոցների երկայնքով շարված են հսկա հենապատեր։ Հաճավը ունի այն բոլոր առանձնահատկությունները, որոնք ունի յուրաքանչյուր հայկական գյուղ։ 
Գյուղի մասին առաջին գրավոր հիշատակությունը 13-րդ դարի է, իսկ երկրորդ հիշատակությունը` 1661 թվականի։
Հաճավի մոտակայքում կան գյուղեր որոնք իրենց անվանումները ստացել են այնտեղ բնակվող քոչվորական ցեղերից։ Դրանք են, օրինակ` Վերին և Ներքին Այրումները, Ալչայի, Ալլիքյանդ, Սարիգյունեյ և Օթախլի գյուղատեղիները։ 1950-ական թվականներին թրքացած քրդերով բնակեցված այդ գյուղն սկսել է կոչվել Մոլոտով, ապա` Օկտյաբրքյանք անուններով։

## Պատմամշակութային հուշարձաններ
12-13-րդ դարերից այստեղ մնացել են խաչքարներ, որոնք վկայում են, որ գյուղը դեռ միջնադարից եղել է գավառի ամենածաղկուն քաղաքներից մեկը։ Գյուղում կա մի քարե աղբյուր (236*86*58 սմ չափերով), որի վրա պահպանվել է դրա շինարարական արձանագրությունը, որից պարզ է դառնում, որ այն հիշատակ է «Ամիրճանին, Ամիրխանին, Ախիճանին, կառուցված Հաճավ գյուղում, 1677 թվականին»։ Երբ կառուցել են այդ աղբյուրը, այն իր մեջ ընդգրկել է խաչքարեր և միջնադարյան եկեղեցուն պատկանող լուսամուտի պսակաքարերը։ Աղբյուրի շրջակայքում կան տեղահանված գերեզմանաքարեր, խաչքարեր և ուրիշ շատ պատմական կոթողներ։ Դրանցից միայն մեկն ունի արձանագրություն, սակայն անթվակիր։ Խաչքարերի և պատերի արձանագրությունները ի մի բերելով, այն կարելի է թվագրել XII-XIII դարերով, որտեղ էլ առաջին անգամ հանդիպում է Հաճավ անվանումը։

## Ծանոթագրություններ

Կատեգորիա:Ադրբեջանի կողմից բռնազավթված տարածքներ
Կատեգորիա:Արցախի լքված գյուղեր
Կատեգորիա:Շահումյանի շրջանի բնակավայրեր
My House

**«My House»,**  Սինգլը ձայնագրվել է ամերիկացի երգիչ և կոմպոզիտոր Flo Rida իր 4-րդ մինի-ալբոմի Իմ House (EP) կողմից 2015 թվականի հոկտեմբերի 15-ին ինչպես նաև երրորդ միայնակ պիտակների միջազգային երաժշտական խմբի, Poe տղայի, Ատլանտյան։  Երգը գրվել է Ross Golan, Յոհան Carlsson, Մարկո Borrero, Ռոյ Hammond, Tramar Dillard, պրոդյուսերներ Յոհան Carlsson, MAG, JayFrance:  Մեկ շրջանառությունը Միացյալ Նահանգների գերազանցել է 2 միլիոն օրինակ, եւ նա ստացել է 4 CR.  պլատին։

## Առևտրային հաջողություններ
Երգը զբաղեցրել է Billboard Hot 100-ի թիվ 4 տեղը։ Իմ տունը նաեւ հասել է No. 18-ի `Dance / Mix Show Airplay- ի աղյուսակում և թիվ 1 գլխավոր MainStream Top 40 աղյուսակում։ (Pop Songs):  2016թվականի հոկտեմբերին միասին շրջանառությունը գերազանցել է 2.14 միլիոն օրինակ (ներբեռնումները) և այն դարձել է Ջասթին Թիմբերլեյքի «Չի կարող կանգնեցնել զգացումը» գրքից հետո տարվա ամենահաջողակ 2-րդ տարին։

## Երաժշտական տեսահոլովակ
Տեսահոլովակի ռեժիսորը եղել է Ալեքս Աքոտան։

## արձագանքներ
Billboard ամսագիրը տեղադրեց «Իմ տունը» 68-րդ դիրքում, «2016 թվականի լավագույն 100 լավագույն երգերը» ցուցակում։ Ներառված է Billboard- ի կողմից 2016 թվականին ԱՄՆ-ի լավագույն սերիաների վերջնական ցանկում (позиция № 14).

## հիթ-շքերթ

## հավաստագրումներ

## Ծանոթագրություններ

## Արտաքին Հղումներ
*  (более 180 млн просмотров)

Կատեգորիա:2014 երգեր
Կատեգորիա:2015 սինգլներ
Իուլիան Ռուկավիշնիկով

**Իուլիան Ռուկավիշնիկով** (, ), խորհրդային քանդակագործ։ Ռուսաստանի գեղարվեստի ակադեմիայի ակադեմիկոս (1997, թղթակից-անդամ՝ 1978): ԽՄԿԿ անդամ (1970)։

## Կենսագրություն
Իուլիան Ռուկավիշնիկովը ծնվել է 1922 թվականին Մոսկվայում։ Վասիլի Իոսիֆովիչ Ստալինի հետ սովորել է ամառային դպրոցում։ 1952 թվականին ավարտել է Սուրկովի անվան Մոսկվայի գեղարվեստական ինստիտուտի քանդակագործության բաժինը, եղել Ալեքսանդր Մատվեևի, Նիկոլայ Տոմսկու ուսանողը։ Որդու՝ Ալեքսանդր Ռուկավիշնիկովի հետ մասնակցել են «М'АРС» պատկերասրահի հիմնադրման աշխատանքներին։

Իուլիան Ռուկավիշնիկովը մահացել է 2000 թվականի դեկտեմբերի 14-ին։ Թաղված է Մոսկվայի Վագանկովյան գերեզմանատանը։

Աշխատանքներից գտնվում են Տրետյակովյան պատկերասրահում։

## Անդամակցություն
* ԽՍՀՄ գեղարվեստի ակադեմիայի թղթակից-անդամ (1978)
* Ռուսաստանի գեղարվեստի ակադեմիայի իսկական անդամ (1997)

150px|thumb|<small>Իուլիան Ռուկավիշնիկովի գերեզմանը Վագանկովյան գերեզմանատանը</small>

## Ստեղծագործություններ
* 1960 թվականին՝ Անտոն Չեխովի հուշարձան (Տագանրոգ, Ռուսաստան)
* 1971 թվականին՝ Ակադեմիկոս Ի. Վ. Կուրչատովի հուշարձան (Մոսկվա, Ռուսաստան)
* 1974 թվականին՝ Ալեքսեյ Շչուսևի հուշարձան՝ ճարտարապետ Բորիս Տխորի հետ համատեղ (տեղադրվել է 1980 թվականին) (Մոսկվա, Գրանատնի նրբանցք 7)
* 1975 թվականին՝ Հուշակոթող Յու. Ա. Գագարինի և Վ. Ս. Սերյոգինի մահվան վայրում 
* 1987 թվականին՝ Նիկոլայ Ստրոևի կիսանդրի, ճարտարապետ՝ Գլեբ Մակարևիչ (Լենինգրադյան պողոտա 59)
* 1983 թվականին՝ Միխայիլ Սուսլովի և Լեոնիդ Բրեժնևի կիսանդրիներ Կրեմլի Նեկրոպոլիսում, Մոսկվա
* 1984 թվականին՝ «Ռոստովի ազատարարներ» կոթող (Ա. Ֆիլիպովի հետ համատեղ, Դոնի Ռոստով, Ռուսաստան)
* 1990-ական թվականներին՝ «Կյանքի ծառը», ԽՍՀՄ ներկայացուցչությունը ՄԱԿ-ում (Նյու Յորք, ԱՄՆ)
* 1990-ական թվականներին՝ «Քրիստոսի խաչելություն» բարձրաքանդակ (Քրիստոս Փրկիչ տաճար, Մոսկվա, Ռուսաստան)

## Պարգևներ և մրցանակներ
* ԽՍՀՄ ժողովրդական արտիստ (1988)
* Ռուսաստանի Դաշնության պետական մրցանակ (1999)՝ «Բնություն (էվոլյուցիա և փոխակերպումներ)» քանդակների շարքի համար
* Լենինյան կոմերիտմիության մրցանակ (1978)՝ Վլադիմիրի մարզի Կիրժաչսկի շրջանում Յու. Ա. Գագարինի և Վ. Ս. Սերյոգինի մահվան վայրում հուշակոթող ստեղծելու համար

## Ընտանիք
* Հայր՝ Միտրոֆան Ռուկավիշնիկով, քանդակագործ
* Կին` Անգելինա Նիկոլաևնա Ֆիլիպովա, քանդակագործ
* Որդի՝ Ալեքսանդր Իուլիանովիչ Ռուկավիշնիկով, քանդակագործ
* Թոռ՝ Ֆիլիպ Ալեքսանդրովիչ Ռուկավիշնիկով, քանդակագործ

## Ծանոթագրություններ

## Արտաքին հղումներ
* Рукавишников - история, биографии.
* Памятник на могиле И. М. Рукавишникова

Կատեգորիա:20-րդ դարի քանդակագործներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:ԽՄԿԿ անդամներ
Կատեգորիա:ԽՍՀՄ նկարիչների միության անդամներ
Կատեգորիա:Խորհրդային քանդակագործներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս քանդակագործներ
Կատեգորիա:Ռուսաստանի գեղարվեստի ակադեմիայի ակադեմիկոսներ
Կատեգորիա:Վագանկովյան գերեզմանատանը թաղվածներ
Illuminate

**Իլլումինեյթ,** Շոն Մենդեսի 2-րդ ստուդիական ալբոմ է։ Այն թողարկվել էր 2016 թվականի սեպտեմբերի 23-ին *Island Records*-ի և *Universal Music Group*-ի օգնությամբ։ Ալբոմն ներառում է փոփ, ռոք և բլյուզ ժանրերի երգեր։ Ալբոմը միանգամից բարձրացավ *US* *Billboard* 200-ի և *Canadian Albums Chart*-ի առաջին հորիզոնականներ։ Ալբոմի գլխավոր սինգլն է *"Treat You Better"* , որը *Billboard* *Hot 100*-ի թոփ 10-ում էր։ Ինչպես նաև նրա *Illuminate* շրջագայությունը սկսվել է 2017 թվականի մարտին։

## Սինգլներ

*"Treat You Better"*-ը թողարկվել էր որպես Իլլումինեյթ ալբոմի գլխավոր սինգլ 2016 թվականի հունիսի 3-ին։ Տեսահոլովակը թողարկվել էր 2016 թվականի հուլիսի 12-ին։ Թողարկվելուց հետո երգը գրավեց ԱՄՆ-ի *Billboard*  *Hot 100*-ի 6-րդ հորիզոնականը։

*"There's Nothing Holdin' Me Back"*  երգը թողարկվել էր, որպես Իլլումինեյթ ալբոմի 3-րդ սինգլ 2017 թվականի ապրիլի 20-ին։ Երգը միանգամից գրավեց 7-րդ հորիզոնականը Մեծ Բրիտանիայում և դարձավ նրա ամենից հայտնի դեբյուտը Բրիտանիայում։

### Գովազդային սինգլներ
Իլլումինեյթ ալբոմի նախնական պատվերի մեկ տեղ թողարկվեց "*Ruin*" երգը որպես գովազդային սինգլ 2016 թվականի հուլիսի 8-ին։ Տվյալ երգի տեսահոլովակը թողարկվեց 2016 թվականի հուլիսի 18-ին։

2016 թվականի հուլիսի 28-ին "*Three Empty Words*" երգը որպես երկրորդ գովազդային սինգլ։

"*Mercy*"-ն թողարկվեց 2016 թվականի օգոստոսի 18-ին որպես ալբոմի 3-րդ գովազդային սինգլ։ Տվյալ երգի տեսահոլովակը թողարկվել էր 2016 թվականի սեպտեմբերի 22-ին և արդեն ունի ավելի քան 182 միլլիոն դիտում։

## Քննադատների ակնարկներ
Ջո Լեվին ՛՛*Rolling Stone*՛՛-ում նշել էր ՛՛Իլլումինեյթն ներառում է ռոմանտիկ ջղայնություն ինչպես "*Mercy*"-ն, հաճելի վալենտինյան տղայի ելևէջներ ինչպես "*Treat You Better*"-ը։ Շոնը "*Kid In Love*" երգից մեծացավ և հասավ այնպիսի կրքոտ և գրավիչ երգի ինչպիսին "*Lights On*"-ն է։

## Կոմերցիոն կատարումներ
Իլլումինեյթը միանգամից դարձավ *US* *Billboard* 200-ի առաջատար և վաճառվեց ավելի քան 121,000 օրինակով։ Այն Մենդեսի երկրորդ համար մեկ ալբոմն է ԱՄՆ-ում։ Մենդեսը դարձավ 5-րդ արտիստը, ով հասավ այդ ամեն ինչին ընդամենը 18 տարեկանում Ջասթին Բիբերից, Մայլի Սայրուսից, Բրիթնի Սփիրսից և ԼեԱն Ռիմսից հետո։

Իր հայրենիք Կանադայում ալբոմը նույնպես միանգամից գրավեց առաջին հորիզոնականը վաճառելով ավելի քան 21.000 օրինակ։

## Երգացանկ

## Չարտեր

### Շաբաթվա չարտեր

### Տարվա չարտեր

## Հավաստագրեր

## Ծանոթագրություններ

Կատեգորիա:Billboard 200 գլխավորած ալբոմներ
Տատյանա Գևորգյան

**Տատյանա Գրիգորի Գևորգյան** (), ռուսական հեռուստատեսոթյան հաղորդավարուհի, լրագրողուհի, դերասանուհի։

## Կենսագրություն
Տատյանան ծնվել է 1974 թվականի ապրիլի 20-ին Մոսկվայում։ Արտերկրում գտնվող խորհրդային կինոթատրոնի վարձակալությամբ զբաղվող ծնողները շատ էին ճանապարհորդում։ Այդ պատճառով նա սովորել է տարբեր երկրների դպրոցներում և ավարտել Հնդկաստանի դպրոցը։

Դպրոցական տարիներին նա սիրում էր նկարել, պարել, ստացել է կարատեյի շագանակագույն գոտի, ունեցել է ավտոմեքենաների մոդելների հավաքածու, նվագել է կիթառ։

Հեռակա ուսուցմամբ ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի կինեմատոգրաֆիայի ֆակուլտետ։ Մեկ տարի ապրել է Հնդկաստանում՝ Դելիում, որտեղ Մարիայի և Հիսուսի քոլեջում *(Jesus & Mary College)* ուսումնասիրել է անգլերեն գրականություն, փիլիսոփայություն և տրամաբանություն։ 2002 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։

1995 թվականին սկսել է աշխատել «Մաքսիմում ռադիոյի» համար։

1988 թվականին աշխատել է BIZ-TV հեռուստաալիքում։

1998 թվականի սեպտեմբերից վարել է MTV ալիքի «Ստիլիսսիմո» և «Գիդ պո ստիլյու» ծրագրերը։

1999 թվականի ամռանից վարել է MTV ալիքի «Ռուսական տասնյակ» շքերթը։

Մինչև 2002 թվականը MTV հեռուստաալիքում անցկացնում էր «Ցերեկային կապրիզ» հաղորդումը։

2002 թվականից վարել է MTV հեռուստաալիքի կողմից թողարկված «12 չարացած դիտողներ» ծրագիրը։ 2006 թվականին ղեկավարության փոփոխությունից հետո թողել է հեռուստաալիքը։

2003-2004 թվականներին «Իվան Ուրգանտ»ի հետ միասին անցկացրել է «Էքսպրեսո» երեկոն։

2001-2006 թվականների աշխատել է որպես *Yes!* ամսագրի գլխավոր խմբագիր։

2009-2010 թվականին Լիկա Կրեմրի հետ ղեկավարել է «Եռանկյուն» ծրագիրը, որը ցուցադրվում էր «3-րդ ալիքով»։

2010-2011 թվականներին «Ռոսիա 1» ալիքով ցուցադրվող «Աղջիկներ» ծրագրի համահեղինակն էր։

2011-2016 թվականներին նա ղեկավարել է «Մշակութային նորություններ» ծրագիրը, որը ցուցադրվում էր «Կուլտուրա» հեռուստաալիքով։

2017 թվականի հունվարի 22-ից դարձել է «Յու» ալիքով հեռարձակվող «Ոճով» ծրագիրը, նույն տարվա 30-ից անցկացրել է նաև «ՆՏՎ-ի գործնական առավոտ» հաղորդումը։

Tanya Gevorkyan ապրանքանիշով 2008 թվականին թողարկել է կոշիկների հավաքածու։

## Ծանոթագրություններ

## Արտաքին հղումներ
* Տատյանա Գևորգյան՝ կենսագրություն, կարիերա և անձնական կյանք
* Տատյանա Գևորգյան։ Կենսագրություն և ֆիլմագրություն

Կատեգորիա:Հայկական ծագմամբ ռուսներ
Կատեգորիա:Ռուս դերասանուհիներ
Կատեգորիա:Ռուս լրագրողներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:ՎԳԻԿ-ի շրջանավարտներ
Goodbye

«**Goodbye**»,  Ֆրանսիացի DJ Feder-ի երգը ձայնագրել է երգչուհի Աննա-Լուիս Բլան (հայտնի է Լիզի կեղծանվամբ)։ Զույգը զիջեց Թուրքիային, Ռուսաստանին, Ուկրաինային։ 2015 թվականին երգը տեղ գտավ Ավստրիայի, Ֆրանսիայի, Բելգիայի, Հունգարիայի, Շվեյցարիայի, Լիտվայի, Իտալիայի, Գերմանիայի, Իսպանիայի, Ռուսաստանի և Լեհաստանի հիթ-շքերթների լավագույն տասնյակում։

## Երաժշտական Տեսահոլովակ
Տեսանյութը տեղադրվել է YouTube ալիքում 2015 թվականի Փետրվարի 27-ին `երեք րոպե և քսան չորս վայրկյանի տևողությամբ։

## Երգացանկ

## հիթ-շքերթ
### հորիզոնական

### Տարեվերջյան հիթ-շքերթներ

### հավաստագիր

## Հարցերի պատմություն

## Ծանոթագրություններ

## Արտաքին հղումներ
* MetroLyrics song